

**Anexa 16**

Acord de asociere cu unitatea de învățământ

**ACORD DE ASOCIERE**

**Art. 1. Părţile**

* 1. **UNIVERSITATEA „VASILE ALECSANDRI” DIN BACĂU**, cu sediul în Jud. Bacău, Municipiul Bacău, Calea Mărăşeşti nr. 157, cod poștal 600115 tel: 0234542411 fax: 0234545753, e-mail: rector@ub.ro, cod fiscal[[1]](#footnote-1) 2478094, cont bancar IBAN: RO34TREZ06120F428801XXXX, deschis la Trezoreria Municipiului Bacău, reprezentată legal prin prof. univ. dr. ing. Carol SCHNAKOVSZKY, în calitate de Rector, denumită în continuare **Lider de parteneriat** pentru implementarea Proiectului**, Partener 1**

**şi**

* 1. ....................................................................................................., cu sediul în ............................................................, cod poștal ...................., tel: ...................., fax: ...................., e-mail: ........................................, cod fiscal .............................., cont bancar IBAN .................................................., deschis la Trezoreria .................................................., reprezentată prin .................................................................... în calitate de director, având calitatea și denumit, în continuare, **Partener Asociat**,

denumite, în continuare, **Parte/Părți** au convenit următoarele:

**Art. 2. Obiectul prezentului Acord**

1. Obiectul prezentului Acord de Asociere, denumit, în continuare, **Acord,** este stabilirea drepturilor și obligațiilor Părților, precum și responsabilitățile ce le revin în implementarea activităților aferente Proiectului „**EduShift: Pedagogie digitală pentru cadrele didactice din învățământul preuniversitar**” (PNRR ID\_10), denumit, în continuare, **Proiect**, care este finanțat în cadrul apelului de proiecte ”Pedagogie digitală pentru cadrele didactice din învățământul preuniversitar”.
2. În cadrul Proiectului, singurii parteneri asociați pot fi unitățile de învățământ de stat în care sunt angajate cadrele didactice din grupul țintă al Proiectului.

**Art. 3. Perioada de valabilitate a prezentului Acord**

1. Perioada de valabilitate a prezentului Acord începe la data semnării, respectiv 1.10.2025 și încetează la data la care Contractul de Finanțare aferent Proiectului își încetează valabilitatea, respectiv 31.03.2026.
2. Prelungirea perioadei de valabilitate a Contractului de finanțare a Proiectului conduce automat la extinderea perioadei de valabilitate a prezentului Acord.

**Art. 4. Drepturile, obligațiile și responsabilitățile Părților prezentului Acord**

1. **Drepturi, obligații și responsabilități comune ale Părților prezentului Acord**
2. Părțile trebuie să contribuie la derularea activităților vizate de prezentul Acord și să își asume rolul lor, așa cum acesta este definit în cadrul prezentului Acord.
3. Părțile trebuie să se consulte în mod regulat și să se informeze asupra tuturor aspectelor în legătură cu implementarea activităților vizate de prezentul Acord.
4. Părțile trebuie să implementeze sau să faciliteze implementarea activităților cu respectarea standardelor profesionale și de etică cele mai înalte.
5. Părțile sunt obligate să respecte regulile privitoare la conflictul de interese și regimul incompatibilităților, iar, în cazul apariției unui asemenea conflict, să dispună luarea măsurilor ce conduc la evitarea, respectiv stingerea lui.
6. **Partenerii Proiectului**
7. **Liderul de Parteneriat (Partenerul 1)** și **Partenerul Asociat** contribuie la implementarea Proiectului conform rolului și responsabilităților asumate de Partenerii Proiectului prin Cererea de finanțare a Proiectului.
8. Liderul de Parteneriat (Partener 1) are dreptul să solicite Partenerului asociat furnizarea oricăror informații și documente legate de implementarea activităților Proiectului vizate de prezentul Acord.
9. Partenerii Proiectului participă activ la toate activitățile Proiectului care implică unitatea de învățământ și grupurile țintă aferente, în vederea atingerii indicatorilor și rezultatelor propuse în Cererea de finanțare a Proiectului.
10. Liderul de parteneriat (Partenerul 1) consultă Partenerii din Proiect și Partenerul Asociat cu regularitate, îi informează despre progresul în implementarea Proiectului și furnizează documentele necesare derulării activităților vizate de prezentul Acord.
11. Fiecare Partener al Proiectului are stabilite prin prezentul Acord următoarele roluri și responsabilități:
12. Informarea, selecţia şi gestionarea grupului ţintă
13. Dezoltarea şi implementarea programului de formare profesională, de care vor beneficia cadrele didactice din structurile partenerului asociat
14. Realizarea achizițiilor și transferul dreptului de proprietate asupra bunurilor achiziționate, cu toată documentația aferentă, către unitatea de învățământ. Bunurile achiziţionate pot reprezenta: achiziţii de resurse educaţionale, materiale didactice, echipamente digitale noi, licenţe software, licenţe pentru crearea resurselor educaţionale deschise (pentru fiecare cadru didactic din program).
15. **Partenerul Asociat**
16. Partenerul Asociat facilitează accesul Partenerilor Proiectului în unitatea de învățământ și comunicarea acestora cu grupul țintă din cadrul acesteia.
17. Partenerul Asociat participă activ la toate activitățile Proiectului vizate de prezentul Acord.
18. Partenerul Asociat oferă Partenerilor Proiectului informații corecte și complete referitoare la activitățile vizate de prezentul Acord, atunci când acestea sunt necesare implementării Proiectului.
19. Partenerul asociat se obligă să furnizeze Partenerilor Proiectului orice informații sau documente privind derularea activităților vizate de prezentul Acord.
20. Partenerul Asociat are dreptul să fie consultat cu regularitate, de către Partenerii Proiectului și să fie informat despre progresul în derularea activităților din Proiect vizate de prezentul Acord.
21. Partenerul Asociat are dreptul să i se furnizeze, de către Partenerii din Proiect, documente necesare derulării activităților din Proiect vizate de prezentul Acord.
22. Partenerul Asociat preia, la finalul perioadei de implementare a Proiectului, bunurile achiziționate prin Proiect și întocmește toate documentele necesare asigurării transferului de proprietate asupra bunurilor primite.

**D. Protecția datelor cu caracter personal**

(1) Prezentul Acord de asociere reprezintă un acord ferm pentru Părți în ceea ce privește gestionarea și prelucrarea datelor cu caracter personal primite în vederea derulării activităților, în conformitate cu Regulamentul (UE) 679/2016 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.

(2) Datele cu caracter personal ale grupului țintă pot fi prelucrate și publicate, pentru informarea publicului, cu consimțământul acestora, în condițiile legii.

**E. Conflictul de interese și regimul incompatibilităților**

1. Părțile se obligă să întreprindă toate diligențele necesare pentru a evita orice conflict de interese sau incompatibilitate și pentru a preveni, a depista, a constata și a corecta cazurile de fraudă și/sau corupție și să se informeze reciproc, în termen de maximum 5 (cinci) zile calendaristice de la luarea la cunoștință, în legătură cu orice situație care dă naștere sau este posibil sa dea naștere unui conflict de interese, unei incompatibilități sau unui posibil caz de fraudă și/sau corupție.
2. Orice conflict de interese sau incompatibilitate care apare în decursul executării prezentului Acord trebuie notificat/ă fără întârziere către cealaltă Parte.[[2]](#footnote-2)

**Art. 5 Confidențialitate**

1. Părţile prezentului Acord convin să păstreze în strictă confidențialitate informațiile primite în cadrul și pe parcursul derulării activităților vizate de prezentul Acord și sunt de acord să prevină orice utilizare sau divulgare neautorizată a unor astfel de informații.
2. Părțile înțeleg să utilizeze informațiile confidențiale doar în scopul de a-și îndeplini obligațiile din prezentul Acord de asociere.

**Art. 6 Legea aplicabilă**

1. Prezentului Acord i se aplică și este interpretat în conformitate cu legea română.
2. Pe durata prezentului Acord, Părţile au dreptul să convină în scris asupra modificării anumitor clauze, prin act adițional, oricând interesele lor cer acest lucru sau când aceste circumstanțe au loc și nu au putut fi prevăzute în momentul în care s-a încheiat prezentul Acord.

**Art. 7 Dispoziții finale**

Oricare eventuale dispute rezultate din prezentul Acord sau în legătură cu acesta, pe care Părţile nu le pot soluționa pe cale amiabilă, vor fi soluționate de instanțele competente.

Întocmit în *2* exemplare în original, în limba română, câte unul pentru fiecare Parte.

Semnături:

Lider de parteneriat CAROL SCHNAKOVSZKY, Rector, Semnătura: Data și locul

(Partener 1) semnării:

1.10.2025

Bacău

Partener Asociat Numele, prenumele și funcția Semnătura: Data și locul

reprezentantului legal al organizației, semnării:

1.10.2025

1. Codul fiscal sau codul TVA, după caz. [↑](#footnote-ref-1)
2. Conform prevederilor Contractului de finanțare al Proiectului, Liderul de parteneriat are obligația ca, orice conflict de interese sau incompatibilitate care apare în decursul executării Contractului, să o notifice fără întârziere către Ministerul Educației şi Cercetării. Ministerul Educației şi Cercetării își rezervă dreptul de a verifica aceste situații și de a lua măsurile necesare conform prevederilor legale în vigoare, dacă este cazul. [↑](#footnote-ref-2)